Lav et referat af nedenstående tekst:

Tekst:
Finanskrisen i 2008 betød et stort antal konkurser i hele landet, men efter flere år med mange konkurser som følge af finanskrisen, er det de seneste år begyndt at stoppe lidt op. Det var således kun i Region Nordjylland, at der i 2014 var en stigning i antallet af konkurser. Det viser nye tal fra Dansk Erhverv. Tallene viser, at der i 2014 var 16,1 procent flere nordjyske virksomheder, der gik konkurs i forhold til året før. Landets andre regioner oplevede færre konkurser med Region Sjælland som den helt store vinder, hvor der var 32,1 procent færre virksomheder, der måtte dreje nøglen om. Særligt en konkurs kan være skyld i, at resten af Nordjylland er blevet så hårdt ramt. - Vi har ikke nogle nationalregnskabstal eller beskæftigelsestal for regionerne, der er opdaterede nok til at gøre os klogere på hvilke brancher der især er ramt, men netop Nordjylland har eksempelvis og desværre lagt hus til OW-bunkers konkurs, som vel er den mest omtalte og mest omfangsrige konkurs det seneste år. En sådan konkurs vil også præge erhvervslivet andre steder i regionen, siger Mira Lie Nielsen, der er økonom ved Dansk Erhverv. I Region Hovedstanden var der 25,4 procent færre konkurser, i Region Syddanmark var tallet 22,6 procent og i Region Midtjylland faldt antallet af konkurser med 2,9 procent i forhold til 2013.

Referat:
Som det eneste sted er i landet er antallet af konkurser i Region Nordjylland steget i løbet af 2014.